86 
Pleurotoma tnrricula som værende under indvandring; der er også 
i de senere år taget enkelte levende eksemplarer i Nissum bred¬ 
ning. Collin nævner endvidere at have taget to unger af Venus 
gallina i Nissum bredning, medens den iøvrigt ikke kendtes fra 
fjorden; biologisk station har i de senere år i bundprøver i Nis¬ 
sum bredning taget ikke få individer af denne art, dog kun små 
eksemplarer; der synes også her at være et eksempel på de unge 
individers større udbredelse. Helt nyindvandret er også Cardium 
echinatum, af hvilken biologisk station har taget to eksemplarer i 
Nissum bredning, ligeledes unger. Adskillige af de af C o 11 i n om¬ 
talte mollusker har nu en videre udbredelse og forekommer i større 
antal, det gælder således for Tellina fabula og Modiola modiolus ; 
sidstnævnte forekommer visse steder, f. eks. ved Nissum brednings 
nordvestkyst og sydvest for Livø tap, i sådanne mængder, at der 
kan tales om en Mod/o/a-epifauna; det var iøvrigt på førstnævnte 
lokalitet, at den for denne fauna ligeledes karakteristiske Ophiopholis 
aculeata fandtes; også Ostrea edulis har nu en noget større udbredelse 
end omtalt hos Collin; ikke alene findes den nu overordentlig 
talrig i Risgårds bredning, som allerede Petersen (1907) nævner, 
men jeg har taget den nede i Skive fjord langs kysten af Lundø land. 
Som det vil ses af denne lille meddelelse, sker der fremdeles 
forandringer i Limfjordens fauna, der siden 1825 har været i en 
stadig udvikling. På grund af dette farvands særlige geografiske 
og hydrografiske forhold og på grund af faunaens særlige „historie" 
vilde det sikkert lønne sig at gøre Limfjordens fauna til genstand 
for en mere omfattende undersøgelse af specialister indenfor de 
enkelte dyregrupper for derved at skabe et sikrere og bredere 
grundlag for undersøgelse af fremtidige forandringer; man vilde 
derved sikkert få et godt materiale til bedømmelse af de faktorer, 
der betinger og regulerer havdyrenes udbredelse. 
